《八声甘州 次钱思复怀钱塘旧游韵》
元代·邵亨贞

叹前朝、胜地正离离，荒草不胜春。纵湖山尚好，泉乾虎迹，井閟龙鳞。

多少王侯第宅，游赏太平身。车马经行处，锦绣纷纭。

梦里曲江宫殿，自长安日远，深锁愁云。念墙头杨柳，憔悴向谁颦。

又东风、鸟啼花落，黯黄昏、胡骑满城尘。当时事、不堪回首，重问陈人。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。